13. JUL - PLANTAŽE AD PODGORICA

Broj:

Podgorica, \_\_\_\_\_\_\_\_\_\_godine

Na osnovu odredbi iz člana 133 stav 1 tačka 18 Zakona o privrednim društvima (Službeni list Crne Gore, broj 65/2020) i člana 56 alineja 17 Statuta „13 Jul – Plantaže“ a.d. Podgorica (nadalje „**Društvo**“), polazeći od potrebe da se unaprijedi kvalitet korporativnog upravljanja u Društvu, odnosno da se dodatno unaprijede i zaštite prava akcionara Društva, redovna godišnja skupština akcionara Društva, na sjednici održanoj u Podgorici dana 30.06.2021.godine donosi sljedeći

**O D L U K U**

**o usvajanju Poslovnika o radu skupštine akcionara**

**„13 Jul – Plantaže“ a.d. Podgorica**

1. Usvaja se Poslovnik o radu skupštine akcionara Društva.
2. Poslovnik o radu skupštine akcionara Društva predstavlja prilog i sastavni dio Odluke.
3. Odluka stupa na snagu sa danom donošenja.

**O b r a z l o ž e n j e**

Korporativno upravljanje predstavlja sistem za upravljanje i kontrolu rada privrednih društava. Prema rezultatima empirijskih istraživanja, kompanije koje se pridržavaju korporativnog upravljanja obično ostvaruju bolje rezultate od kompanija koje to ne čine. Jedan od razloga je taj što kroz poboljšane mehanizme upravljanja i kontrole dolazi do bolje raspodjele nadležnosti i boljeg funkcionisnja cjelokupnog procesa odlučivanja. Drugi razlog je taj što kompanije sa dobrim korporativnim upravljanjem ulivaju veće povjerenje, čime privlače više investitora. Oba ova elementa pomažu kompanijama sa dobrim korporativnim upravljanjem da prevaziđu kompanije koje imaju loše standarde u ovoj oblasti ili ih nemaju uopšte.

Polazeći od aksioma da je unapređenje korporativnog upravljanja jedan od najvažnijih zajedničkih zadataka akcionara i Odbora direktora, pristupilo se izmjenama poslovnika o radu skupštine akcionara, sa ciljem da se upravljanje najvišim tijelom korporativnog upravljanja dodatno učini transparentnim, da se akcionari dodatno motivišu da učestvuju u radu skupštine, odnosno da se investitori u perspektivi stimulišu da investiraju u akcije Društva.

Uvođenjem investitorskog foruma i savjeta investitorskog foruma, akcionari će dobiti institucionalni okvir koji će im omogućiti da prije održavanja skupštine akcionara utiču na izmjene i proširenja dnevnog reda, da aktivnije utiču na kreiranje poslovne politike Društva, da artikulišu stavove po pitanju sadržine i primjene internih regulativa Društva, da podnose Odboru direktora inicijative od značaja za buduće poslovanje, da pravovremeno dobijaju informacije koje su značajne za donošenje investicionih odluka i slično.

Polazeći od pretpostavke da će predloženi model predstavljati značajan napredak u smislu zaštite akcionarskih interesa u Društvu, kako poslovnik detaljno propisuje nadležnosti stalnih tijela skupštine akcionara Društva, način sazivanja redovnih i vanrednih sjednica skupštine akcionara i pravila postupanja na sjednicama skupštine akcionara, odlučeno je kao u izreci ove Odluke.

**PREDSJEDAVAJUĆI SKUPŠTINE,**

Miroslav Vuković, izvršni direktor